מרתון שיקגו

מרתון שיקגו (באנגלית: Chicago Marathon) היא ריצת מרתון המתקיימת מדי שנה במהלך אוקטובר בעיר שיקגו אשר במדינת אילינוי שבארצות הברית. זהו אחד מששת המרתונים הגדולים ביותר בעולם והמרתון הרביעי בגודלו בעולם לפי כמות האנשים שמגיעים לקו הסיום. המרתון נערך באופן מסורתי ביום ראשון השני בחודש אוקטובר. המרתון הראשון במתכונתו הנוכחית החל ב-25 בספטמבר 1977, והוא המשיך מסורת של תחרויות מרתון בעיר, שהראשונה שבהן התקיימה ב-23 בספטמבר 1905. המרתון נערך מאז מדי שנה, למעט שנת 1987 בה נערך רק חצי מרתון, ושנת 2000 בה לא נערך המרתון בשל מגפת הקורונה. לאורך השנים המרתון הפך לאחר מהמרתונים הפופולריים ביותר בעולם בין היתר משום שהמסלול שטוח ברובו והדבר מקל בהרבה על המשתתפים לשבור שיאים אישיים ושיאים עולמיים. בעשורים האחרונים משתתפים בתחרות באופן קבוע מעל ל-40,000 רצים מכל 50 המדינות בארצות הברית ו-140 מדינות מרחבי העולם. המרתון המודרני הראשון נערך במסגרת משחקי האולימפיאדה הראשונים שהתקיימו ביוון בשנת 1896 ועוררו עניין רב בענף הספורט ובעקבות כך החלו להיערך בעשורים הבאים מרתונים דומים ברוב מדינות המערב וברחבי ארצות הברית. בעוד שבתחילה מרתונים התרחשו באופן ספורדי בעיר ניו יורק ובסנט לואיס, בבוסטון החלה בשנת 1897 המסורת של מרתון בוסטון השנתי. ב-23 בספטמבר 1905 נערך בשיקגו המרתון הראשון אשר החל במועדון הגולף של אוונסטון והסתיים במסלול המרוצים של פארק וושינגטון. בתחילה כלל המרתון בסביבות תריסר רצים בלבד ורק שבעה רצים הצליחו לסיים את המסלול. המרתון במתכונותו המקורית הצליח למשוך אליו קהל צופים גדול. המרתון במתכונתו המקורית נערך בתחילה מדי שנה עד לתחילת שנות ה-20 של המאה ה-20. המרתון הראשון במתכונתו הנוכחית החל ב-25 בספטמבר 1977, והוא כונה באותה העת "מרתון ראש העיר דיילי", כהוקרה לתמיכה של ראש העיר שיקגו ריצ'רד ג'יי דיילי בקיום המרתון. מאז ואילך המרתון גדל באופן ניכר. במהלך שנות ה-80 המרתון התחרה על תואר המרתון הגדול ביותר בארצות הברית עם מרתון ניו יורק. לבסוף מרתון שיקגו הפך לאחד מששת המרתונים הגדולים ביותר בעולם. מאז 2008 ואילך המרתון ממומן ומאורגן על ידי בנק אוף אמריקה, ושמו הרשמי הוא "מרתון בנק אוף אמריקה שיקגו". לאורך השנים ארגון המרתון היה כרוך גם באתגרים שונים, ובמיוחד התמודדות עם מקרים של מזג אוויר קר במיוחד - במיוחד בשנת 2007 כאשר הטמפרטורות הקרות גרמו לכך שהמרתון נדחה, לכך שאדם אחד נהרג, ולאשפוזים רבים. בשנת 2020 המרתון בוטל בשל מגפת הקורונה. המסלול של המרתון הוא מסלול לולאתי אשר מתחיל ומסתיים בפארק גרנט. המסלול הנוכחי של המרתון עובר ב-29 מהשכונות של העיר שיקגו. ניתן לחלק את מסלול המרתון לשלושה חלקים - החלק הצפוני, החלק המערבי והחלק הדרומי. שלושת האצטדיונים המרכזיים של שיקגו ממוקמים בכל אחד מהחלקים של המסלול - אצטדיון ריגלי פילד בחלק הצפוני של המסלול, אצטדיון יוניטד סנטר בחלק המערבי של המסלול, ואצטדיון קומיסקי פארק בחלק הדרומי של המסלול. במשך שלושת הקילומטרים הראשונים של המסלול המשתתפים רצים באזור הדאונטאון של שיקגו. לאורך המסלול פרוסים מעל ל-12,000 מתנדבים, כולל ב-20 תחנות הממוקמות בקירוב כל 1.6 עד 5 קילומטרים. לאורך המסלול נמצאים גם צוותים רפואיים ושירותי אמבולנס אשר מסוגלים לסייע לרצים שזקוקים לעזרה. שיא המסלול שהוא גם שיא העולם, שייך לקלווין קיפטום (קניה) בתוצאה של 2:00:35 שעות, שנקבע במרתון 2023. שיא המסלול לנשים, שהוא גם שיא העולם, שייך לרות צ'פנגטיץ' (קניה) בתוצאה של 2:09:57 שעות, שנקבע במרתון 2024. רצי המרתון חולפים בסמוך לאזור שדרת מישיגן לאורך המייל המפואר(אנ') במהלך התחרות של 2005 רצי המרתון במהלך התחרות של 2007 רצי המרתון בקו ההתחלה במהלך התחרות של שנת 2008 רצי המרתון חולפים בסמוך למתחם מרינה סיטי במהלך התחרות של 2010 הרצים המובילים במרתון במהלך התחרות של 2012 מדיה וקבצים בנושא מרתון שיקגו בוויקישיתוף אתר האינטרנט הרשמי של מרתון שיקגו (באנגלית) מרתון שיקגו, ברשת החברתית פייסבוק מרתון שיקגו, ברשת החברתית אקס (טוויטר) מרתון שיקגו, ברשת החברתית אינסטגרם מרתון שיקגו, ברשת החברתית טיקטוק אתר התחרות מרתון שיקגו, באתר אנציקלופדיה בריטניקה (באנגלית) "World Marathon Majors". World Marathon Majors. אורכב מ-המקור ב-20 בפברואר 2009. נבדק ב-22 באפריל 2009. {{cite web}}: (עזרה) Zumbach, Lauren (5 באוקטובר 2016). "On Chicago Marathon weekend, some businesses can't lose". Chicago Tribune. ארכיון מ-6 באוקטובר 2016. נבדק ב-5 באוקטובר 2016. {{cite web}}: (עזרה) "Chicago Marathon at a Glance". Runners World. 23 בספטמבר 2009. ארכיון מ-25 באפריל 2012. נבדק ב-17 באוקטובר 2011. {{cite web}}: (עזרה) 2020 Chicago Marathon, chiff.com Zumbach, Lauren (9 באוקטובר 2019). "Flashback: Runners in Chicago's first marathon — in 1905 — dodged traffic and waited for a passing train and an open drawbridge". Chicago Tribune. ארכיון מ-14 באוקטובר 2019. נבדק ב-14 באוקטובר 2019. {{cite news}}: (עזרה) Jacob, Mark; Benzkofer, Stephan (11 באוקטובר 2011). "10 things you might not know about running". Chicago Tribune. ארכיון מ-29 בנובמבר 2011. נבדק ב-21 באפריל 2013. {{cite news}}: (עזרה) "Marathon Course Map" (PDF). אורכב מ-המקור (PDF) ב-14 בדצמבר 2010. נבדק ב-31 באוקטובר 2010. {{cite web}}: (עזרה) "Chicago Marathon Thanks Thousands of Volunteers: Read Their Names". 6 באוקטובר 2016. ארכיון מ-12 בספטמבר 2021. נבדק ב-30 באוקטובר 2021. {{cite web}}: (עזרה) "Course & Amenities". ChicagoMarathon.com. אורכב מ-המקור ב-12 באוקטובר 2011. נבדק ב-14 באוקטובר 2011. {{cite web}}: (עזרה) "Aid Station Locations". ChicagoMarathon.com. אורכב מ-המקור ב-3 באוקטובר 2011. נבדק ב-14 באוקטובר 2011. {{cite web}}: (עזרה)